Alla lihthanke piirmäära jääv hange „Saue valla elanike rahulolu uuring“

**VÄIKEHANKE ALUSDOKUMENT**

**Hanke objekti kirjeldus:**

Saue valla elanike rahulolu uuringu läbiviimine, tulemuste analüüs ja tõlgendamine ning aruande koostamine. Eesmärgiks on uurida ja analüüsida Saue valla kuvandit elanike silmis ning elanike rahulolu Saue vallavalitsuse pakutavate teenuste kvaliteedi, Saue valla heakorra, elukeskkonna, transpordi ja Saue valla hallatavate asutuste teenustega.

Teenus peab sealhulgas sisaldama:

* tellijapoolse sisendi põhjal uuringu eesmärgist lähtuva küsimustiku koostamist, küsitluse meetodi väljapakkumist, valimi suuruse ja geograafilise hõlmatuse määratlemist koostöös tellijaga;
* uuringu läbiviimist;
* uuringu andmete töötlemist, järelduste ja seoste analüüsimist ning lõpparuande koostamist;
* lõpparuande esitlust vallavalitsuses;
* lõpparuande elektroonilist üleandmist tellijale.

**Osutatava teenuse täpsustus**

* **Valimi suurus:** representatiivne valim üldvalimist (ca 23 000 elanikku).
* **Küsimuste eeldatav arv:** ca 70 sh millele lisanduvad vastaja profiili puudutavad
* **Küsitluse läbiviimise eeldatav meetod:** peab piisavalt tagama valimi hõlmatuse.
* Töö lõpus esitada täisaruanne, sh ka seosed ja korrelatsioonid erinevate vastajagruppide ja teemade vahel.
* Aruanne peab sisaldama vastuste analüüsi ning järeldusi.
* Lisaks kirjeldada lisaväärtused, mida pakkuja pakub teenusele lisaks.
* Pakkuja peab saama heakskiidu tellijalt küsitluse läbiviimiseks kasutatavale tehnilisele lahendusele ja küsimustikule.
* **Küsitluste läbiviimise aeg:** märts-aprill 2020
* **Töö esitamise eeldatav tähtaeg:** hiljemalt 30. aprill 2020.

**Pakkumuse koostamise juhis:**

Hankija palub esitada pakkumuse koosseisus:

* Kirjeldus uuringu metoodikatest, vastajate valimist, ajagraafikust, kasutatavatest tehnilistest lahendustest, kirjeldus kuidas tagatakse representatiivse valimini jõudmine;
* kinnitus, et esitatud pakkumus on jõus vähemalt 30 kalendripäeva;
* info pakkumuses sisalduva pakkuja ärisaladuse kohta. Ärisaladus ei saa olla kriteeriumid, mille alusel valitakse välja edukas pakkumus (nt pakutud hind). Kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument.

**Nõuded pakkujale:**

* Pakkujal ei tohi esineda riigihangete seaduse § 95 lõike 1 punktis 4 ja lõike 4 punktides 8 ja 9 sätestatud kõrvaldamise aluseid.

**Pakkumuste hindamise kriteeriumid:** Madalaim hind

**Pakkumuse esitamise viis ja tähtaeg**:

Pakkumus esitada e-posti aadressile indrek.eensaar@sauevald.ee hiljemalt 6.märtsiks 2020 kell 12.00.

Lisainfo: arendusosakonna juhataja Indrek Eensaar, e-post: indrek.eensaar@sauevald.ee, telefon 6541158

**Küsimused pakkujatele ja läbirääkimised:**

Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

**Hankemenetluse tulemustest teavitamine:** hankija teavitab hankemenetluse tulemustest kõiki pakkumuse esitanud pakkujaid e-kirja teel.

**Hankelepingu sõlmimine ja tingimused:**

Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

Hankija ei tee ettemaksu.

Teenuse eest tasumine toimub arve alusel pärast lõpparuande üleandmist ja vallavalitsuses küsitluse tulemuste esitlemist. Arve tuleb esitada masinloetava e-arvena e-posti aadressil sauevv@e-arvetekeskus.eu

Arve tasumise tähtaeg vähemalt 14 kalendripäeva.